open-index/open-wikipedia-markdown huggingface dataset:
Akademiska Sångföreningen

**Akademiska Sångföreningen** (Akateeminen laulukunta) on suomenruotsalainen mieskuoro Helsingistä. Kuoro perustettiin vuonna 1838 nimellä Akademiska Sång-Sällskapet, ja se on Suomen vanhin yhä aktiivinen kuoro. Kuoron perusti keisarillisen Aleksanterin-Yliopiston musiikinlehtori Fredrik Pacius. Nykyisen nimensä kuoro otti vuonna 1848.

Akademen on ylioppilaskuoro, ja kuten Akademiska Damkören Lyran, virallisesti osa Helsingin yliopiston ylioppilaskuntaa, mutta toimii itsenäisesti. Kuorossa laulaa tällä hetkellä noin 50 laulajaa. Kuoro konsertoi säännöllisesti Suomessa, ja tekee konserttimatkoja ulkomaille.

## Historia

Akademiska Sångföreningen oli alkuaan ruotsinkielinen, sittemmin kaksikielinen, mutta muuttui jälleen ruotsinkieliseksi, kun vuonna 1883 suomenmieliset laulajat erosivat siitä ja perustivat oman kuoronsa Ylioppilaskunnan Laulajat. Akateemisen laulukunnan johtajina mainitaan sen 60-vuotisjuhlaksi 1898 julkaistussa selonteossa seuraavat: Fredric Pacius, H. Borenius, L. N. Achté, M. Wegelius, G. Sohlström, O. Mechelin, E. Leander. U. Öller, C. v. Knorring, G. Mattson, B. Hallman, A. Uggla. ja David Hahl (1847–1880) Kuorolla oli pulaa suomenkielisestä ohjelmistosta, siksi Savo-karjalainen osakunta tilasi 1871 Karl Collanilta suomenkielisen laulukokoelman, mutta hän ehti kuolla ennen hankkeen toteutumista. Kuorossa oli myös jatkuvia kieliriitoja, kun suomenkielisten asema jäi heikoksi, ja siksi Ylioppilaskunta perusti kuoron, joka hengeltään vastaisi suomenkielisen enemmistön kantaa.

Kuoro oli 1800-luvulla merkittävä kansallisen heräämisen symboli, ja se ensiesitti Paciuksen säveltämän ja Johan Ludvig Runebergin sanoittaman *[[Maamme-laulu]]n* vuonna 1848. Monet nimekkäät johtajat, muun muassa Bengt Carlson, Nils-Eric Fougstedt, Erik Bergman ja Kari Turunen, ovat johtaneet kuoroa. Musiikin maisteri Elisa Huovinen on johtanut kuoroa vuodesta 2020 alkaen.

## Diskografia

* 1995 – *Första maj*
* 1999 – *Julstämning* (yhdessä Akademiska Damkören Lyranin kanssa)
* 2002 – *Skaparegestalter*
* 2005 – *För ögonblicket*
* 2006 – *Happi kvam pippi*
* 2009 – *Hymn to Finland*
* 2011 – *Julen vi minns* (yhdessä Akademiska Damkören Lyranin kanssa)
* 2013 – *Från tidevarv till tidevarv*
* 2013 – *Solglitter*
* 2016 – *I Dreamt - Beställningsverken 2007-2013*
* 2021 – *En Del av Det Hela*

## Lähteet
* Erkki Pekkila, Anton Almbergin sävelmäkomitea ja Suomen kansan sävelmien alkuvaiheet. Satasarvi 1/2020 Viitattu 9.4.2023 (pdf)

### Viitteet

## Aiheesta muualla
* Akademiska Sångföreningenin kotisivut.
* Akakdemiska sångföreningen.  Yle Elävä arkisto.
Laitaatsillan taistelu

**Laitaatsillan taistelu** oli yksi Kustaa III:n sodan taisteluista Venäjän ja Ruotsin välillä. Se käytiin Savonlinnassa 9. lokakuuta 1789.

Rantasalmella Parkumäen taistelussa 21. heinäkuuta 1789 tappion kokeneet venäläisjoukot vetäytyivät Savonlinnan länsipuolella sijaitsevaan Laitaatsalmeen. Venäläiset ryhmittyivät asemiin salmen itärannalle. Ruotsin joukot seurasivat perässä ja jäivät asemiin salmen länsirannalle.

Molemmat osapuolet linnoittivat asemiaan, mutta yhteenottoja ei juurikaan ollut. Venäläiset tekivät yllätyshyökkäyksen 9. lokakuuta 1789 kahdella veneellä ja nousivat maihin pohjoisesta Haapavedeltä. He onnistuivat valtaamaan siellä olleen suomalaisten tykkipatterin. Venäläiset olivat rakentaneet siirrettävän sillan, jonka he työnsivät salmen yli ja saivat lisäjoukkoja länsipuolelle. Aluksi ruotsalais-suomalaiset joukot joutuivat perääntymään, mutta apuvoimia saatuaan ne kävivät vastahyökkäykseen ja saivat kiivaissa lähitaisteluissa pakotettua venäläiset perääntymään takaisin salmen itäpuolelle. 

Venäjän tappiot taistelussa olivat noin 200 miestä. Ruotsalais-suomalaisten tappiot olivat 14 kaatunutta ja 33 haavoittunutta. Lisäksi kolme joutui vangiksi.

Laitaatsalmen itäpuolella, valtatien 14 eteläpuolisella kalliolla, on säilynyt osa venäläisten pääpatterista. Heidän kanuunansa olivat noin metrin korkuisen ja pari metriä leveän maavallin suojissa. Ensimmäisen maailmansodan aikaan tehtiin linnoitustöitä, joiden yhteydessä vallin taakse kaivettiin taisteluhaudan pätkiä.

Patterin itäpuolella olleessa lahdenpoukamassa venäläiset tekivät tykkiveneitä, ja siellä oli myös niiden laituri. Nykyisin lahdelma on tosin jäänyt melkein kokonaan rata- ja tiepenkereiden alle.

Vuonna 1975 taistelupaikalle – vain parin kilometrin päähän Savonlinnan keskustasta – rakennettiin muistomerkki, joka kuvaa 1700-luvun tykkiasemaa. Muistomerkki sijaitsee suomalaisten pääpatterin paikalla valtatien 14 ja siltä Pihlajaniemeen kääntyvän tien välissä. Laitaatsillan taistelupaikka on suojeltu kiinteä muinaisjäännös.

## Lähteet
Allan Simonsen

**Allan Rodenkam Simonsen** (s. 15. joulukuuta 1952 Kööpenhamina, Tanska) on tanskalainen entinen jalkapalloilija ja nykyinen jalkapallovalmentaja. Hänet valittiin Euroopan parhaaksi pelaajaksi vuonna 1977.

Pelaajaurallaan Simonsen edusti kotimaassaan Vejle BK:ta kahteen otteeseen sekä saksalaista Borussia Mönchengladbachia, espanjalaista FC Barcelonaa ja englantilaista Charltonia. Hän saavutti urallaan muun muassa kolme Tanskan ja kolme Saksan mestaruutta sekä kaksi UEFA Cupin voittoa ja yhden Cup-voittajien Cupin voiton. Tanskan maajoukkueessa Simonsen pelasi 56 ottelua ja teki niissä 20 maalia. Hän kuului Tanskan joukkueeseen vuoden 1986 MM-kisoissa.

Simonsen on valmentanut Vejle BK:ta sekä Färsaarten ja Luxemburgin maajoukkueita.

## Lähteet
Dramma giocoso

**Dramma giocoso** () on 1700-luvun puolivälissä kehittynyt italialainen koomisen oopperan tyylilaji, joka sai alkunsa napolilaisessa oopperatraditiossa, ja ensimmäisenä termiä käytti näytelmäkirjailija Carlo Goldoni vuonna 1748.

Dramma giocosossa vakava ja koominen sekoittuvat ja se sijoittuukin vakavan opera serian ja koomisen opera buffan välimaastoon. Juoni on usein sentimentaalinen tai pateettinen lähestyen traagista. Hyvin tyypillistä dramma giocosoa on näytöksen loppuun dramaattiseksi huipentumaksi sijoitettu suuri buffokohtaus.

Goldonin ja muiden teksteissä esiintyi erilaisia roolityyppejä: aatelistoa, joita musiikillisesti kuvattiin opera serian tyylikeinoin ja maalaisia, vanhojapoikia, maatyöläisiä ja palveluskuntaa, joiden aluetta oli koominen, opera buffan sfääri. Lisäksi usein tavattiin välimuotona *parti di mezzo carattere*, esimerkiksi Donna Elvira Mozartin *[[Don Giovanni]]ssa*.
Miehen tie – 50-vuotiskokoelma

**Miehen tie - 50-vuotiskokoelma** on Pate Mustajärven kokoelma-albumi vuodelta 2006. Kokoelmalla on kolme uutta kappaletta: "Kymmenen pientä kyytipoikaa" (alun perin Die Toten Hosenin "Zehn kleine Jägermeister"), jonka Mustajärvi duetoi Mauri "Moog" Konttisen kanssa, Tuomari Nurmio -cover "Kurjuuden kuningas" sekä Olli Lindholmin säveltämä ja Pauli Hanhiniemen sanoittama "Viimeinen maitohammas", joka julkaistiin myös singlenä.

## Kappaleet
### CD 1
# 
# 
# 
# 
# 
#  (Säv: Wolfgang Rohde, san. Mueller/Frege, suom.san: Moog Konttinen)
# 
# 
# 
# 
# 
# 
# 
# 
#  (Säv./san: Tuomari Nurmio)
# 
# 

### CD 2
#  (Säv: Olli Lindholm, san: Pauli Hanhiniemi)
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Single

* "Viimeinen maitohammas" / "Viimeinen maitohammas" (safööri versio) (PSCD 280, 2006)

## Lähteet
Aikahyppy

**Aikahyppy** () on yhdysvaltalainen televisiosarja, jota televisioyhtiö NBC esitti vuodesta 1989 vuoteen 1993. Donald P. Bellisarion luomaa *Aikahyppyä* tuotettiin kaikkiaan viisi tuotantokautta eli 95 jaksoa.

Sarja yhdistelee science fictionia ja seikkailudraamaa. *Aikahypyn* päähenkilö on tiedemies nimeltä Sam Beckett, jota esittää Scott Bakula. Sarjan ensimmäisessä osassa Beckett testaa aikamatkustuslaitetta. Testi epäonnistuu ja Beckett päätyy toisen ihmisen ruumiiseen menneessä ajassa. Muutos ei ole pysyvä, sillä korjattuaan toisen ihmisen hahmossa jonkin asian historiassa Beckett pääsee hyppäämään ajassa uudelleen. Se, mihin aikaan ja kenen ruumiiseen Beckett päätyy, ei ole hänen päätettävissään. Yleensä nämä aikahypyt sijoittuvat kuitenkin sille aikajanalle, jolla tohtori Beckett on itse elänyt. Sarjalle tehtiin myös kahden kauden mittaiseksi jäänyt jatkosarja vuosina 2022–2024.

## Muita hahmoja
*Aikahypyn* muita vakiohahmoja ovat Sam Beckettille hologrammina näkyvä Al Calavicci, jota esittää Dean Stockwell, sekä Deborah Prattin äänellä puhuva tietokone Ziggy. Al ja Ziggy toimivat Samin apureina tulevaisuudesta (1990-luvulta) käsin.

## Lähteet

## Aiheesta muualla
*SciFi.com: Quantum Leap 
*Quantum Leap IMDb:n sivustolla
Pietari–Hatsina-rata

**Pietari–Hatsina-rata** on Venäjän rataverkkoon kuuluva rautatie, joka kulkee Pietarista Kraasselan kautta Hatsinaan.
RK-55

**RK-55 Granat** (, , 3M10, 3K10) on neuvostoliittolainen sukellusveneestä ja maasta laukaistava keskipitkänmatkan risteilyohjus, joka voidaan varustaa ydinkärjellä. Maasta laukaistavat versiot on romutettu vuoden 1987 INF-sopimuksella.

## Lähteet

## Kirjallisuutta
*
Madonna (täsmennyssivu)

**Madonna** tarkoittaa seuraavia asioita ja henkilöitä:

* Pyhä Madonna, Neitsyt Maria, Jeesuksen äiti
* Madonna, taideteoksia edelliseen liittyen muun muassa:
** *[[Madonna del Granduca]]*, Rafaelin maalaus noin vuodelta 1506–1507
** *[[Madonna (Akseli Gallen-Kallelan maalaus)|Madonna]]*, Akseli Gallen-Kallelan maalaus vuodelta 1891
** *[[Madonna (Munchin maalaus)|Madonna]]*, Edvard Munchin maalaus vuodelta 1894/1895
** *[[Madonna de la Charité, El Grecon mukaan]]*,  Helene Schjerfbeckin öljyvärimaalaus vuodelta 1941
* Madonna, naisen etunimi
* Madonna, *Madonna Louise Veronica Ciccone* (s. 1958), yhdysvaltalainen poplaulaja, lauluntekijä ja näyttelijä
* Madonna, edelliseen liittyen:
* *[[Madonna (albumi)|Madonna]]*, Madonnan albumi vuodelta 1982
* *[[Madonna (VHS)|Madonna]]*, Madonnan VHS-julkaisu vuodelta 1984
* Madonna, paikannimenä:
** Madonna di Campiglio, kunta Trentinossa Italiassa
** Madonna del Sasso, kunta Piemonten alueella Italiassa.
* madonna, lävistys ylähuulessa.
NEC Nijmegen

**Nijmegen Eendracht Combinatie** (lyhyesti **NEC**) on vuonna 1900 perustettu alankomaalainen jalkapalloseura.

Seuran kotikenttä on 12 500-paikkainen McDOS Goffertstadion. Seura on ylpeä siitä, että se syntyi kovan työn ja omistautumisen tuloksena ja että seuran perustajat eivät pelanneet jalkapalloa ruoholla, vaan Nijmegenin kaduilla. Seuraa kutsuttiin ennen nimellä "Eendracht", joka tarkoittaa "yhtenäisyyttä" hollanniksi. Seura pelasi hyvin vuonna 1903 yhdistymisen Nijmegenin kotijoukkueeseen jälkeen. Seuran nimi NEC tulee sanoista Nijmegen Eendracht Combinatie. Seura ei ole voittanut yhtään merkittävää turnausta. Vuonna 2004 seuran hallinto erotti valmentaja Johan Neeskensin, jolla oli kansainvälistä kokemusta pelaajana ja valmentajana. Komennon otti Cees Lok, mutta hän erosi joulukuussa 2005 tuntemattomista syistä.

Keskimääräinen katsojamäärä vuosina 2004–05 oli 11 800 katsojaa.

## Aiheesta muualla
*Virallinen sivu
Vall de Boí

**Vall de Boí** on kapea jyrkkäseinäinen laakso ja samanniminen kunta Pyreneiden kupeessa Espanjan Kataloniassa. Laaksossa on yhdeksän kirkkoa, jotka edustavat varhaisromaanista arkkitehtuuria. Siellä on myös laskettelukeskus.

Maurit eivät vallanneet ylhäällä Pyreneillä piileksiviä laaksoja hallitessaan muuta Espanjaa. Ensimmäiset kristityt yhteisöt perustettiin alueelle 800-luvulla, ja paikalliset aateliset maksoivat läänityksistään frankeille. Väestö oli etnisesti lähinnä baskeja. 

Vaikka alue oli keskiajalla harvaan asuttua, sen hopeavarat tekivät ylimystöstä rikkaita, ja osa tuloista käytettiin upeiden kirkkojen rakennuttamiseen. Kirkoille on tyypillistä kaunis kiven käsittely ja elegantit kellotornit. 
 
Laakso kirkkoineen on liitetty Unescon maailmanperintöluetteloon.

## Lähteet
Ariel & Supremos

**Ariel & Supremos** oli vuosina 2004−2009 toiminut suomalainen kristillinen yhtye. Yhtyeen ensimmäinen keikka oli saman vuoden Nuorten kesä -tapahtumassa Ryttylässä. Pian tämän jälkeen Fg-Naxos otti nuoren yhtyeen suojiinsa ja julkaisi Ariel & Supremosin kesällä 2005 julkaistun "Kiitos kaunis" -levyn. Debyyttilevyn tuotti Marzi Nyman, joka myös soitti levyllä Mongo Aaltosen ja Jukka Eskolan ohessa. 

Ariel & Supremos julkaisi toisen äänitteensä "Älä mene pois" elokuussa 2007. Levyn tuotti Marzi Nyman. Levyllä vieraili Marzin lisäksi Zarkus Poussa ja Laura Joensuu. Pian levyn julkaisun jälkeen kokoonpano vakiintui nykyiselleen, kun pitkään yhtyeen basistina ollut Lasse Kortelainen sai jatkajakseen Lasse Mikkosen (ex-Turvakytkin). Yhtyeen toiseksi kitaristiksi vakiintui Taneli Törölä (Sotahuuto, Megiddon, Terttu ja sininen sammakko). Tällä tuoreella kokoonpanolla ikuistettiin Ariel & Supremosin ensimmäinen musiikkivideo "Älä mene". Ohjauksesta ja käsikirjoituksesta vastasi Miika Elo. Musiikkivideo julkaistiin Maata näkyvissä -festareilla syksyllä 2007. Videolla esiintyi myös monia tunnistettavia kasvoja Suomi-gospelin kentältä. 

Keväällä 2008 Ariel & Supremos haki ensiksi vauhtia Semifinaalista ja esiintyi pian tämän jälkeen Tavastialla laulaja Ariel Neulaniemen järjestämässä Larry Norman -illassa. Kristillisen rokin isän muistoillassa soittivat myös Q.Stone, Sami Kukka, Janna Hurmerinta ja Tarvo Laakso. Ariel & Supremos lähti kesällä 2008 ensimmäiselle ulkomaan keikkareissulleen. Yhtye esiintyi puolalaisessa BIM-tapahtumassa. 

Yhtye lopetti joulukuussa 2009.

## Kokoonpano
*Ariel Neulaniemi (laulaja, kitara, piano, kappaleiden kirjoittaja)
*Taneli Törölä (kitara, huilu)
*Lasse Mikkonen (basso)  
*Heikki Rusama (rummut) 

*Lasse Kortelainen (basso, soitti molemmilla levyillä) 

## Julkaisut
* Ystävyys (2005), single
* Kiitos kaunis (2005)
* Älä mene pois (2007)

## Aiheesta muualla
*
Tim Flannery

**Tim Flannery** (s. 28. tammikuuta 1956) on australialainen kirjailija, nisäkästutkija, tutkimusmatkailija ja ympäristönsuojelija. Flannery esiintyy usein julkisesti puhuen etenkin maapallon ilmaston lämpenemisestä.

Flanneryn on sanottu löytäneen enemmän uusia eläinlajeja kuin Charles Darwin. Hän on julkaissut yli 100 tieteellistä tutkimusta ja löytänyt yli 30 uutta nisäkäslajia, mm. 3 puukengurua. Hän on mm. luokitellut vanhimmat tunnetut nisäkäsfossiilit. Hän johtaa Etelä-Australian museota ja Australian Wildlife Concervancy -järjestöä. Vuonna 2005 hänet valittiin Australiassa vuoden humanistiksi.

David Attenborough on sanonut Flanneryä yhdeksi kaikkien aikojen suurimmista löytöretkeilijöistä verraten häntä David Livingstoneen.

Hänen teoksensa *[[Ilmaston muuttajat]]* (*The Weather Makers: The History and Future Impact of Climate Change*) ilmestyi suomeksi syksyllä 2006.

## Aiheesta muualla
* ABC Australia Biography
* Another ABC Australia Biography
* ''The Weather Makers'' book website
* Whoever owns the fuel, Arson is suspected, but Australians must accept pollution and unbridled growth are firebugs too The Guardian, 11.2.2009
Patakukkula

**Patakukkula** on Tarinaharjun harjumuodostelman kohouma ja vanha hiihtokeskus Siilinjärvellä, Siilinjärven kirkonkylän keskustan lounaispuolella. Alue tunnetaan paremmin viitostielle näkyvistä Kuilun hyppyrimäistä, jonne tullaan harjoittelemaan myös kunnan ulkopuolelta. Kuilu on toiminut jo paljon ennen Kasurilaa ja Patakukkulaa jyrkkänä pujottelumäkenä. Alueella on myös paljon luontopolkuja, jotka jatkuvat Tarinaharjun golf-kentille asti.

Patakukkulan mäen päällä seisoo edelleen kaksi vanhaa huolto- ja palvelurakennusta. Vaikka rinne on vesakoitunut, niin sen pituuden ja jyrkkyyden erottaa edelleen. Myös hissin perustuksia voi löytää vesaikon seasta.

Patakukkulan huipulle pääsee kävellen ja autolla ajaen maastohiihtokeskuksen pysäköintialueen läpi.

## Lähteet
DFI

**DFI** on kansainvälinen elektroniikkateollisuusyritys, jonka pääkonttori sijaitsee Taiwanin Hsi-Chih Cityssä. DFI on perustettu 1981 ja sillä on yli 20 vuoden kokemus tietokonekomponenttien valmistamisesta ja markkinoimisesta.
Bantu Holomisa

Kenraalimajuri **Bantubonke Holomisa** (myös **Harrington Holomisa**, s. 25. heinäkuuta 1955 Mqanduli, Etelä-Afrikka) on eteläafrikkalainen upseeri ja poliitikko. Hän johti Transkein bantustania vuosina 1987–1994.

Holomisa oli yksi ensimmäisiä mustia eteläafrikkalaisia, jotka pääsivät opiskelemaan Etelä-Afrikan sotilasakatemiaan vuonna 1984. Hän toimi nimellisesti itsenäisen Transkein puolustusvoimien komentajana vuoteen 1987 asti, jolloin osallistui maan aikaisemman johtajan Kaizer Matanziman vastaiseen vallankaappaukseen. Vuosien 1988 ja 1989 aikana Holomisa laillisti Transkeissa noin 33 erilaista edellisen hallituksen kieltämää järjestöä ja hänen hallintonsa toimi läheisessä yhteistyssä apartheidia vastustaneiden vapautusliikkeiden kanssa.

Holomisa kuului vuoden 1994 ensimmäisten vapaiden vaalien ANC:n vaalikomiteaan ja valittiin maan parlamenttiin suurella äänimäärällä. Hän toimi kansallisen yhtenäisyyden hallituksessa ympäristö- ja turismiapulaisministerinä vuoteen 1996 asti. Vuonna 1996 hänet erotettiin ANC:tä sen jälkeen kun hän väitti Totuuskomission istunnossa ANC:n ministerin, Stella Sigcaun, ottaneen vastaan 50&nbsp;000 randin lahjuksen Matanziman hallitukselta.

Nykyisin Holomisa toimii kansanedustajana edustaen entisen Kansallispuolueen poliitikon, Roelf Meyerin kanssa perustamaansa United Democratic Movement -puoluetta.

## Lähteet

## Aiheesta muualla
* United Democratic Movement:Bantu Holomisa 
* ANC:THE RISE AND FALL OF BANTU HOLOMISA*
Itävallan perimyssota

**Itävallan perimyssota** käytiin vuosina 1740–1748, kun Maria Teresia seurasi isäänsä Kaarle VI:a Habsburgien maiden perijänä, Unkarin kuningattarena, Itävallan arkkiherttuattarena ja Parman herttuattarena.

Kaarle VI oli jo kauan valmistautunut siihen mahdollisuuteen, ettei hänelle syntyisi miespuolista perillistä, ja vuoden 1713 pragmaattisella sanktiolla määräsi, että nainen voisi olla perijä, jos kaikki miespuoliset sukuhaarat päättyisivät. Kaarle sai kaikki Euroopan suurvallat myöntymään sopimukseen, mutta hänen kuoltuaan sopimusta hyväksymätön Preussin Fredrik II Suuri hyökkäsi Sleesiaan joulukuussa 1740. Naista pidettiin heikkona hallitsijana ja muillakin ruhtinailla, kuten Baijerin Kaarle Albertilla oli vaatimuksensa kruunuun. Vuonna 1742 Preussi saavutti merkittävän voiton itävaltalaisia vastaan Mollwitzin taistelussa, minkä jälkeen se solmi erillisrauhan. Preussi tuli kuitenkin uudelleen mukaan sotaan vuonna 1744. 

Itävallan perimyssota nielaisi mukaansa 1739 alkaneen Britannian ja Espanjan välisen sodan Jenkinsin korvasta, jonka seurauksena näiden valtioiden siirtomaissa käymä konflikti rauhoittui sodan painopisteen siirryttyä Eurooppaan. Vuonna 1741 lähes kaikki Euroopan maat olivat mukana sodassa. Ranskan ja Itävallan välienselvittelyn näyttämönä olivat, kuten tavallista Alankomaat ja Italia. Ranskan ja Preussin kanssa olivat liitossa Espanja ja Baijeri. Itävaltaa taas tukivat Britannia ja Alankomaat, Ranskan perinteiset viholliset ja ajoittain Sardinia ja Saksi. 

Sodan päätteeksi solmitussa Aachenin rauhassa Sleesia jäi Preussin haltuun, joten välienselvittelyä jatkettiin seitsenvuotisessa sodassa 1756–1763.

## Lähteet
Teresa Heinz Kerry

**Maria Teresa Thierstein Simões-Ferreira Heinz Kerry** (s. 5. lokakuuta 1938) on yhdysvaltalainen hyväntekeväisyyden harrastaja. Hän on Yhdysvaltain ilmastoerityislähettilään John Kerryn puoliso.  

Teresa on alun perin portugalilainen. Hän syntyi Maputossa Mosambikissa, silloisessa Portugalin siirtomaassa. Hänen isänsä oli lääkäri José Simões-Ferreira. Hänen äitinsä Irene Thierstein oli sveitsin saksalaista syntyperää.

Teresa suoritti opintonsa Witwatersrandin yliopistossa Johannesburgissa ja Geneven yliopistossa ennen kuin muutti Yhdysvaltoihin, jossa hän oli töissä YK:ssa tulkkina. Hän puhuu viittä eri kieltä: englantia, espanjaa, ranskaa, italiaa ja portugalia.

Teresa Simões-Ferreira meni naimisiin Heinzin ketsuppisukuun kuuluneen liikemies ja senaattori Henry John Heinz III:n kanssa 5. helmikuuta vuonna 1966 Pittsburghissa Pennsylvaniassa. Vuonna 1971 Teresa Heinzista tuli Yhdysvaltain kansalainen. Avioparille syntyi kolme lasta. 

Teresa Heinzin elämäkerran mukaan hän tapasi John Kerryn vuonna 1990. Senaattori Heinz kuoli 4. huhtikuuta 1991 lento-onnettomuudessa Pennsylvaniassa, ja Teresa peri omaisuuden ja yhtiön.

Seuraavan kerran hän tapasi Kerryn Rio de Janeiron ilmastokokouksessa vuonna 1993. Teresa Heinz oli mukana presidentti George H. W. Bushin valtuuskunnassa. Heinz ja Kerry muuttivat yhteen vuonna 1993 ja menivät naimisiin 26. toukokuuta 1993 Nantucketissa Massachusettsissa.
Area de Conservación Guanacaste

**Area de Conservación Guanacaste** on Unescon maailmanperintökohde Guanacasten maakunnassa luoteisessa Costa Ricassa. Siihen kuuluvat Santa Rosan, Guanacasten ja Rincón de la Viejan kansallispuisto sekä Junquillal Bayn suojelualue. Noin 1&nbsp;470 neliökilometrin laajuinen alue tuli maailmanperintökohteeksi vuonna 1999.

## Lähteet
Muurahaiskorennot

**Muurahaiskorennot** (Myrmeleontidae) ovat verkkosiipisten (Neuroptera) lahkoon kuuluva hyönteisheimo. Siihen kuuluu maailmanlaajuisesti yli 2&nbsp;000 lajia, ja muurahaiskorentoja tavataan lähes kaikilta mantereilta.

## Ulkonäkö ja elintavat
Aikuinen muurahaiskorento muistuttaa ulkoasultaan hieman pientä sudenkorentoa, mutta on helppo erottaa pitkistä, kärjestään kaartuvista tuntosarvista. Korennon vartalon pituus on 40–80 mm. Korennot käyttävät ravinnokseen joko kukkien siitepölyä tai ovat toukkien tapaan petoja.

Muiden verkkosiipisten tapaan aikuiset korennot ovat aktiivisia lähinnä öisin ja lentävät usein valolle.

## Muurahaisleijona

Muurahaiskorentojen toukkia kutsutaan **muurahaisleijoniksi**. Nimensä mukaisesti niiden pääasiallisena ravintona ovat muurahaiset, mutta myös muut pienet hyönteiset. Useiden lajien toukat elävät hiekkamailla, jonne kaivavat pyyntikuopan ja odottelevat kuopan pohjalle piiloutuneina sinne putoavia muurahaisia. Jotkin lajit piilottelevat puiden koloissa tai väijyvät maastossa ohikulkevaa saalista. Muurahaiskorennon toukalla on näyttävät leuat, joilla se pitelee saalistaan paikoillaan samalla kun se imee sen kuiviin. Vaihtaessaan paikkaa toukka liikkuu perä edellä ja jättää jälkeensä helposti tunnistettavan jäljen.

## Lajit Suomessa

Suomessa esiintyy kaksi muurahaiskorentolajia: aitomuurahaiskorento (*Myrmeleon formicarius*) ja pikkumuurahaiskorento (*Myrmeleon bore*). Skandinaviassa on lisäksi kolmaskin laji, laikkumuurahaiskorento (*Euroleon nostras*), jota on tavattu esimerkiksi Ruotsin Gotlannista, Öölannista ja Gotska Sandönilta. Kotimaisista lajeista aitomuurahaiskorento on verraten yleinen hiekka- ja soramailla koko Etelä- ja Keski-Suomessa, mutta harvinaisempi pikkumuurahaiskorento esiintyy ainoastaan etelä- ja lounaisrannikon avoimilla merenrantahietikoilla ja dyyneillä. Kumpikaan suomalaisista lajeista ei vuoden 2010 kansallisen uhanalaisarvioinnin mukaan ole uhanalainen, mutta pikkumuurahaiskorento on katsottu silmälläpidettäväksi (NT).

Suomen lajeista pikkumuurahaiskorento on yleensä pienempi ja takaruumiin jaokkeet yleensä kaksiväriset. Eroja on molemmilla sukupuolilla myös takaruumiin viimeisessä jaokkeessa.

## Lähteet
* 

## Aiheesta muualla
*Tree of Life web project  
*Antlionpit.com Muurahaiskorennoille omistettu sivusto
Nepathya

**Nepathya** (joskus myös *Nepathaya*) on suosittu nepalilainen yhtye, joka yhdistelee perinteistä nepalilaista kansanmusiikkia ja rockia. 1990-luvulla yhtye esitti pääosin rakkauslauluja, mutta nykyään sanoitukset ovat yhteiskuntakriittisiä. Vuosina 1996–2006 yhtye järjesti Nepalin sisällissodan aikana rauhankonsertteja kerätäkseen rahaa kotimaansa kunnostustöitä varten. Suomessa kaksi keikkaa vuonna 2006 tehnyttä yhtyettä kutsutaan "Nepalin Eppu Normaaliksi". Yhtyeen perustaja, solisti ja lauluntekijä Amrit Gurung on ainoa jäljellä oleva alkuperäisestä kokoonpanosta.

Ensimmäisen Euroopan keikkansa Nepathya teki vuonna 2005 Amsterdamissa Himalaya Filmfestivalilla. Vuonna 2013 yhtye esiintyi Lontoon Wembley Arenalla.

## Kokoonpano vuonna 2006
*Amrit Gurung (laulu)
*Nikhil Tuladhar (lyömäsoittimet)
*Suraj Thapa (kosketinsoittimet)
*Subin Shakya (basso)
*Hari Maharjan (kitara)

## Katso myös
*Nepalilainen musiikki

## Lähteet

## Aiheesta muualla
*Kepa.fi: "Nepalin ääni kyläilee Suomessa" 
*Maailma Kylässä: "Nepathya"
Taïn kansallispuisto

**Taïn kansallispuisto** on kansallispuisto Norsunluurannikolla ja se sisältää yhden viimeisistä alueista, joilla kasvaa länsiafrikkalaista trooppista aarniometsää. Puisto lisättiin UNESCOn maailmanperintöluetteloon vuonna 1982 monimuotoisen kasviston ja eläimistön, etenkin uhanalaisten eläinten, kuten kääpiövirtahepojen, ansiosta. Alue on laajuudeltaan 3&nbsp;300 neliökilometriä ja siinä on 200 neliökilometrin puskurivyöhyke.

Metsäalue rauhoitettiin jo vuonna 1929, siitä tuli kansaaalispuisto vuonna 1972, biosfäärinsuojeluaule 1978 ja Unescon maailmanperintökohde 1982. 

Taïn alue on Länsi-Afrikan biodiversiteetin ytimessä, ja siellä on enemmän suuria nisäkäslajeja kuin koko Latinalaisessa Amerikassa. Taïn kansallispuistossa on 12 sellaista nisäkäslajia, joiden levinneisyysalue rajoittuu Länsi-Guinean alueelle. Näihin kuuluvat kääpiövirtahepo, isopuikkija ja juovapuikkija. Puistossa tavataan myös metsänorsuja ja simpansseja. Siellä on tunnistettu yli 1300 kasvilajia, joiden joukossa ovat perinteiset lääkekasvit, jotka tehoavat hepatiittiin ja malariaan.

## Lähteet

## Aiheesta muualla

*Taïn kansallispuisto UNESCOn sivuilla
Comoén kansallispuisto

**Comoén kansallispuisto** on kansallispuisto Norsunluurannikossa ja vuodesta 1983 listattu UNESCOn maailmanperintöluetteloon. Siitä tuli maailmanperintökohde alkujaan kasviston monipuolisuutensa takia. Komoé-joen ansiosta alueen kasvillisuus on huomattavasti trooppisempaa kuin normaalisti näillä leveysasteilla.

Comoén kansallispuisto sijaitsee maan koillisosassa lähellä Burkina Fason rajaa. Sinne on matkaa Abidjanista noin 400 km. Alueen ensimmäiset suojelutoimet on tehty jo 1926, vuonna 1953 siitä tuli suojelualue ja 8. helmikuuta 1968 kansallispuisto. Vierailijoita päästetään puiston vain kuivalla kaudella marraskuusta huhtikuuhun.

Puiston pinta-ala on 11 493 km², joten se kuuluu Länsi-Afrikan suurimpiin suojelualueisiin. Sen eliömaailman monimuotoisuus liittyy maastonmuotojen vaihtelevuuteen. Komoé ja sen sivujoet kulkevat syvissä, kosteissa rotkolaaksoissa tasangon halki. Puistossa on tavattu 620 kasvilajia, 135 nisäkäslajia, (joihin kuuluu 11 apinaa, 11 lihansyöjää ja 21 sorkkaeläinlajia), 35 sammakkoeläinlajia ja 500 lintulajia (joista noin neljäsosa on muuttolintuja). Suojeltuja lintulajeja ovat sinikaulatrappi, guineansarvinokka ja nigeriansarvinokka. Komoéssa elää 60 kalalajia ja kolme krokotiililajia. Uhanalaisia nisäkäslajeja ovat simpanssi, savanninorsu ja hyeenakoira.

Vuonna 2003 alue lisättiin vaarassa olevien maailmanperintökohteiden luetteloon salametsästyksen, karjan ylilaiduntamisen ja puiston puuttuvan hallinnon takia.
 

## Lähteet

## Aiheesta muualla

*Protected Areas Programme
Lemmy

**Lemmy** voi tarkoittaa seuraavia:

;henkilöitä:
* Lemmy Kilmister, oik. *Ian Fraser Kilmister* (1945–2015), brittiläinen rockmuusikko

;kuvitteellisia henkilöitä:
* Lemmy Caution, yksityisetsivä Peter Cheyneyn romaaneissa
* Lemmy Koopa, Mario-pelisarjan hahmo

;muita merkityksiä:
* Lemmy, uutisseurannassa ja keskustelufoorumeissa käytetty ohjelmisto.
Yomi

**Yomi** tarkoittaa seuraavia asioita

* Yomi Oyj, entinen Keski-Suomen Puhelin, yhdistynyt Elisaan.
* Yomi (šintolaisuus), japanilaiseen kansanuskontoon pohjautuvan šintolaisuuden helvetti.
* Yomi, japanilaisen Nightmare-yhtyeen vokalisti.
Muskelivene

**Muskelivene** (englanniksi *powerboat*) on avomeren käyttöön soveltuva avovene, jolle ei ole olemassa täsmällistä ja yleisesti hyväksyttyä määritelmää.

Muskeliveneeksi kutsutaan avomerikäyttöön soveltuvaa avovenettä, jonka voimanlähteenä on yksi tai kaksi suuritehoista moottoria. Tällainen päiväkäyttöön tarkoitettu vene saavuttaa yli 50 solmun (93&nbsp;km/h) huippunopeuden. Toisen määritelmän mukaan huippunopeuden pitää olla yli 60 mailia tunnissa (100&nbsp;km/h).

Muskeliveneen pituus on 8–15 metriä, yleensä yli 30 jalkaa eli yli 9,1 metriä. Veneen suurin leveys on 2,5–3 metriä ja syväys 0,7–1,1 metriä.

Myynti-ilmoituksissa pienempiä ja vähätehoisempiakin veneitä kutsutaan usein muskeliveneeksi.
Ignoila

**Ignoila** () on kylä Suojärven piirin Veskelyksen maalaiskunnassa Karjalan tasavallassa Venäjällä, Suomen sotien jälkeen Neuvostoliitolle luovuttamalla alueella. 

Suomelle kuuluessaan Ignoila oli yksi Suojärven kunnan itäosassa sijainneen ns. Hyrsylän mutkan alueen kylistä ollen yksi Hyrsylän kylän sivukylistä ja Suomen kylistä itäisin. Ennen vuotta 1931 Ignoila ja Hyrsylä kuuluivat Salmin kuntaan, kunnes ne liitettiin Suojärveen tieyhteyden valmistuttua. Ignoila-nimi johtunee kylän ensimmäisestä asukkaasta Ignat/Ignoi Burtschasta. Suomen alueluovutusten myötä myös Ignoilan väestö asutettiin supistuneen Suomen alueelle. Tunnettu ignoilalainen oli Aira Samulin.

Ignoila sijaitsee nykyisin syrjässä Petroskoista Suojärvelle johtavalta maantieltä. Kylän halki virtaa Suojujoki josta on myös nimeä Suojoki käytetty. Jokeen rakennettiin Ignoilan vesivoimala alueen kuuluessa Suomelle vuonna 1936. Vuonna 1991 voimala oli käytössä, joskin puinen pato vuoti melkoisesti. Voimalaa ja patoa on korjattu ja se on edelleen toiminnassa. (2021)  Turbiini on Tampellan ja generaattori ASEA:n valmistama. Teho on alle 10 MW. Voimalan purkua on suunniteltu kanoottimelonnan ja arvokalan nousun parantamiseksi.

Nykyisin kylän asukasmäärä on vähäinen. Hyrsylässä ja Ignoilassa on runsaasti kesäasukkaita. (2021) 

## Lähteet

## Aiheesta muualla
* Hyrsylä  Suojärven pitäjäseuran sivut
* Hyrsylän mutka Suojärven pitäjän karttahahmotelmassa luovutettukarjala.fi
Piloja ja pilakuvia

**Piloja ja pilakuvia** oli vuosina 1921–1939 ilmestynyt huumorilehti, jota ilmestyi hämeenlinnalaisen Arvi A. Kariston kustannusyhtiön kustantamana kaikkiaan 227 numeroa. Lehteä toimitti nimimerkki Mikko Vilkastus. Nimimerkin takana oli Kariston kirjallinen johtaja Väinö Hämeen-Anttila. 

Lehti oli suunniteltu amerikkalaisten, saksalaisten ja ruotsalaisten esikuvien mukaan. Sitä oli tarkoitus myydä rautateillä liikkuville matkalaisille. Piloja ja pilakuvia ilmestyi joka kuukausi. Sisältönä oli lyhyitä vitsejä ja pilapiirroksia taskukokoisena kirjasena. "Kotimaisten leikinlaskijaimme ja pilapiirtäjiemme avustuksella on Mikko Vilkastus ryhtynyt toimittamaan suomalaiselle yleisölle parhaimman tason hupikirjaa, 64-sivuisina erittäin runsaasti kuvitettuina kuukausivihkoina. Kirjoittajina esiintyvät jo ensimmäisissä vihoissa mm. Samuli, Juudas Puustinen, O. Räisänen ja O. A. Kallio. Kotimaisina pilapiirtäjinä Alexander Tawitz, Edwin Lydén, Hj. Löfving, Ilmari Kaijala, Yrjö Yrjölä, Oki Räisänen, Bertil Lindholm, Topi Vikstedt ym."  

Pilajuttuja ja piirroksia oli aloittanut samanlaisilla linjoilla jo vuonna 1919, mutta ilmestyi epäsäännöllisesti. Kustantaja Otava sai kuitenkin aiheen syyttää Karistoa idean varastamisesta. Kuvittajat olivat kuitenkin osaksi samoja kummassakin lehdessä.

Kuvitusta oli hankittu myös ulkomaalaisista lehdistä. Piirroksia on melko runsaasti, yksi lähes jokaisella sivulla. Tekijöiden nimiä ei mainita muutamaa signeerausta lukuun ottamatta. Lehdessä ilmestyi muutama lyhyt sarjakuvakin, jotka eivät kuitenkaan todennäköisesti olleet suomalaista tekoa.

## Lähteet
Ruotsin valtiopäivävaalit 2006

**Ruotsin valtiopäivävaalit 2006** järjestettiin 17. syyskuuta 2006. Yhteensä valittiin 349 edustajaa. Vaalit voitti neljän porvaripuolueen liittouma Allians för Sverige. Yhteensä Maltillinen kokoomus, Ruotsin keskustapuolue, Ruotsin liberaali kansanpuolue ja Ruotsin kristillisdemokraatit saivat 178 valtiopäiväpaikkaa. Ruotsin sosiaalidemokraattinen työväenpuolue kärsi vaaleissa tappion ja sai yhteistyöpuolueidensa Ruotsin vasemmistopuolueen ja Ruotsin vihreä ympäristöpuolueen kanssa vain 171 paikkaa. Äänestysprosentti oli 81,99, eli 1,88 prosenttiyksikköä enemmän kuin vuoden 2002 valtiopäivävaaleissa. 

## Vaalitulokset

## Puolueet
Seuraavat puolueet olivat edustettuina valtiopäivillä ennen vaaleja. Suluissa puolueiden kannatukset vuoden 2002 vaaleissa.

* Ruotsin sosiaalidemokraattinen työväenpuolue (39,8 %)
* Maltillinen kokoomus (15,2 %)
* Ruotsin liberaali kansanpuolue (13,3 %)
* Ruotsin kristillisdemokraatit (9,1 %)
* Ruotsin vasemmistopuolue (8,3 %)
* Ruotsin keskustapuolue (6,1 %)
* Ruotsin vihreä ympäristöpuolue (4,6 %)

Seuraavat puolueet olivat saaneet yli 1% kannatuksen vuoden 2002 vaaleissa ja saivat näin ollen avustusta valtiolta valtiopäivävaaleja varten:
* SPI - Sveriges Pensionärers Intresseparti
* Sverigedemokraterna

Seuraavilla puolueilla on kyselyiden mukaan mahdollisuus saada yli 4% kannatus, mikä vaaditaan kansanedustajapaikkojen saamiseksi:
* Junilistan (Kesäkuun lista)
* Sjukvårdspartiet (Sairaanhoitopuolue)
* Feministiskt initiativ (Feministinen aloite)

## Mielipidetiedustelut

http://www.temo.se/upload/326/valjbsamtliga.htm  (Sifo, Demoskop, Skop)

## Lähteet

## Aiheesta muualla

*YLE uutiset 19.9.2006: Ruotsin oikeisto juhlii vaalivoittoa
Kissmet

**Kissmet** on intialais-brittiläinen yhtye, joka soittaa monipuolista rock-sävytteistä musiikkia. Tyylilajiluokitteluiksi on mainittu muun muassa bhangra-, rock-, funk- ja reggae. Kissmetin perustivat Englannin Peterboroughista kotoisin olevat veljekset Buzz ja Ron Singh 1990-luvun alussa. Muut yhtyeessä soittavat jäsenet ovat veljesten englantilaisten muusikkoystävien lisäksi heidän vanhempi veljensä Max Singh.

## Kokoonpano vuonna 2006
*Buzz Singh (laulu, dhol, dholak)
*Ron Singh (syntetisaattori)
*Max Singh (tabla)
*Karolyn Webb (basso)
*Carlos Parlato (rummut)
*John Neville (kitara)

## Katso myös
*Intialainen musiikki

## Aiheesta muualla
*Kissmetin viralliset kotisivut
*Maailma Kylässä: "Kissmet"
Antero Lehtonen

**Antero Lehtonen** (s. 12. huhtikuuta 1954 Tampere) on suomalainen jääkiekkoilija. Hän pelasi vasempana laitahyökkääjänä.

Suomessa Lehtonen tuli tunnetuksi etenkin maalintekijänä. Hän pelasi lähinnä Tapparassa ja oli avainpelaajia sen saavuttaessa Suomen-mestaruudet vuosina 1975 ja 1979. Lehtonen edusti Suomea vuoden 1974 nuorten MM-kisoissa sekä jääkiekon MM-kisoissa 1977, 1979 ja 1981.

Tultuaan valituksi SM-liigan tähtikentälliseen 1979, Lehtonen allekirjoitti ammattilaissopimuksen NHL-seura Washington Capitalsin kanssa. Lehtonen pelasi suurimman osan kaudesta 1979–1980 Washingtonissa ja saavutti 21 pistettä 65 ottelussa puolustavan hyökkääjän roolissa.

Lehtonen palasi Tapparaan seuraavalla kaudella ja pelasi vielä TPS:ssa sekä liigatulokas JyP HT:ssa ennen lopettamistaan vuonna 1987. SM-liigassa Lehtonen teki seitsemällä kaudella vähintään 20 maalia kaudessa.

## Tilastot

## Lähteet
* 
* 

## Aiheesta muualla
* 
* Antero Lehtonen – nhlfinns.net
Vesiskootteri

**Vesiskootteri** on sisämoottorilla varustettu veneenomainen vesikulkuneuvo, jossa kuljettaja istuu hajareisin. Rakenteeltaan ja ergonomialtaan vesiskootteri muistuttaa moottorikelkkaa.

Vesiskootteri eli ”vesijetti” viittaa periaatteelliseen eroon ”normaaliin” moottoriveneeseen verrattuna; vesijetissä on vesisuihkuvetolaite, josta käytetään yleisesti nimitystä jettivetolaite. Sen työntövoima perustuu tunneloituun potkuriin, joka on suihkuputkessa veneen rungon sisällä. Tämä mahdollistaa erittäin pienen syväyksen ja siten ajamisen matalassa vedessä, koska veneen pohjasta ei työnny alaspäin mitään. Ohjaus tapahtuu suihkusuutinta kääntämällä, jolloin vetolaitteen vesisuihkun suunta muuttuu ja ohjaa venettä.

Vesiskootterin voimanlähteenä käytettiin alun perin kaksitahtimoottoria, mutta nykyisin nelitahtimoottori on yleisempi. Vesiskoottereita valmistavat esimerkiksi Kawasaki-, Sea-Doo-, Polaris- ja Yamaha-yhtiöt. Viime vuosina useat kiinalaiset valmistajat ovat aloittaneet vesiskoottereiden valmistuksen.

Vesiskoottereita on sekä seisaaltaan ajettavia malleja että istuttavia. Istuttaviin mahtuu 1–3 ihmistä. 

Yleistyessään vesiskootterit ovat jakaneet mielipiteitä käyttäjäkuntansa ulkopuolella puolesta ja vastaan. Suomessa vesiskootteri valittiin vuoden 2025 turhakkeeksi. Harrasteajoneuvoa on arvosteltu melusaasteen aiheuttajana, ja joissakin maissa niiden käyttöä on rajoitettu. Uudempien vesiskootterien nelitahtimoottorit ovat kuitenkin jopa 70 prosenttia hiljaisempia kuin vielä muutama vuosi sitten, ja vähäkulutuksisina ja -päästöisinä ne ovat yksi ympäristöystävällisimmistä moottoriajoneuvoista vesillä. Viime vuosina on tullut myyntiin myös jopa 50 prosenttia kevyempiä vesiskootterimalleja, jotka siten mahdollistavat entistäkin ympäristöystävällisemmän mutta nopean liikkumistavan vesillä.

## Lähteet

## Aiheesta muualla

**Harrastajien keskustelupalstoja
* [http://www.sjsl.fi Suomen JetSport Liiton virallinen sivusto]
* [http://www.jetskinews.com/forums/index.php Jetski Forum -keskustelupalsta]  
* [http://www.pwcforum.com/ PWC Forum, vesiskootteriaiheinen keskustelupalsta]  
* [http://www.canadianpwc.com/ Kanadalainen keskustelupalsta]  

**Kritiikkiä'''
* Vesiskootterit omille alueilleen . Suomen luonnonsuojeluliitto 4.8.2003.
* Vesiskootterit voi kieltää . Suomen luonnonsuojeluliitto 14.7.2005.
* Vartiainen, Saara: Vesiskootterit halutaan vaientaa. Taloussanomat 17.7.2007.
Aleksandr Goedicke

**Aleksandr Fjodorovitš Goedicke** (; 4. maaliskuuta (J: 20. helmikuuta) 1877 Moskova – 9. heinäkuuta 1957 Moskova) oli venäläinen säveltäjä, pianisti ja urkuri.

Goedicke syntyi Moskovassa ja hänellä oli saksalaisia sukujuuria. Hänet nimitettiin vuonna 1909 pianonsoiton professoriksi Moskovan konservatorioon. Hän opetti myös urkujensoittoa ja kamarimusiikkia ja sai mainetta muun muassa Bachin tulkitsijana. 

Goedicken tuotantoon kuuluu pääasiassa piano- ja urkumusiikkia. Lisäksi hän sävelsi muun muassa konserton trumpetille ja pianolle (1948), orkesterimusiikkia puhallinorkesterille, oopperoita ja sinfonioita.

## Lähteet
Steve Jocz

**Stephen Martin ”Steve” Jocz** (tunnetaan myös nimeltä **Stevo32**; s. 23. heinäkuuta 1981 Ajax, Ontario) on kanadalainen muusikko, joka soitti rumpuja punkrockyhtyeessä Sum 41. Jocz perusti Sum 41:n Deryck Whibleyn kanssa vuonna 1996.

## Aiheesta muualla
* Sum 41:n kotisivut
Pelinaiset

**Pelinaiset** () on brittiläisen Shed Productionsin vuodesta 2002 tuottama draamasarja. Sarjassa seurataan Earls Park Football Club -nimisen jalkapallojoukkueen jäsenten elämää ja varsinkin heidän vaimojensa juonittelua. Suomessa sarjaa on esittänyt Nelonen.

Pelinaisia on tehty yhteensä viisi tuotantokautta, joista vasta kaksi ensimmäistä on ilmestynyt myytäväksi suomenkielisillä tekstityksillä.

Sarja on päättynyt eikä sitä enää valmisteta.
Subrahmanyan Chandrasekhar

**Subrahmanyan Chandrasekhar**  (; 19. lokakuuta 1910 Lahore, Intia (nyk. Pakistan) – 21. elokuuta 1995 Chicago, Yhdysvallat) oli amerikanintialainen fyysikko, tähtitieteilijä ja matemaatikko. Hän sai Nobelin fysiikanpalkinnon vuonna 1983 yhdessä William Alfred Fowlerin kanssa tutkimuksistaan, jotka koskivat tähtien rakennetta ja kehitystä.

## Nuoruus
Chandrasekhar oli lahjakas monella alalla. Jo nuorena hän hallitsi matematiikan lisäksi esimerkiksi saksan kielen, luki englanninkielistä kirjallisuutta Shakespearesta Thomas Hardyyn, ja kykeni omien sanojensa mukaan lukemaan ”helposti 100 sivua tunnissa”. Hän lähti opiskelemaan Trinity Collegeen Cambridgeen, jossa hän väitteli tohtoriksi vuonna 1933.

## Ura
Chandrasekhar työskenteli Chicagon yliopistossa vuodesta 1937 kuolemaansa saakka 1995. Toisen maailmansodan aikana hän työskenteli huippusalaisen ydinaseprojektin parissa muun muassa Enrico Fermin kanssa. Hän sai Yhdysvaltojen kansalaisuuden vuonna 1953. Hän oli etniseltä taustaltaan tamili.

Chandrasekharin merkittävimpiä yksittäisiä saavutuksia lienee tarkka niin sanotun Chandrasekharin massan (tai rajan) laskeminen. Kyseessä on massa, joka tähdellä on oltava, jotta se kuollessaan – sen sijasta että siitä tulee valkoinen kääpiö – luhistuisi neutronitähdeksi. Massa on suunnilleen 1,44 Auringon massaa. Jos tähti kuitenkin on vielä massiivisempi (3,2 Auringon massaa), se luhistuu todennäköisesti mustaksi aukoksi. Chandrasekhar laski edellä mainitun massan laivamatkallaan Intiasta Englantiin varhain 1930-luvulla.

## Palkinnot ja tunnustukset

*Henry Norris Russell Lectureship (1949)
*Bruce Medal (1952)
*Royal Astronomical Societyn kultamitali (1953)
*Henry Draper Medal (1971)
*Nobelin fysiikanpalkinto (1983)
*Copley Medal of the Royal Society (1984)

## Kirjallisuutta

*Empire of the Stars: Friendship, Obsession and Betrayal in the Quest for Black Holes, Arthur I. Miller, Little Brown, 2005 
*The Mathematical Theory of Black Holes, Subramanyan Chandrasekhar, Clarendon, 1998 
*Chandra – A Biography of S. Chandrasekhar, Kameshwar C. Wali, University of Chicago Press, 1992 

## Lähteet

## Aiheesta muualla
*National Academy of Sciences elämäkerta 
*Harvardin sivusto Chandrasekharista 
*Subrahmanyan Chandrasekharin Nobelin palkinto 
*Subrahmanyan Chandrasekhar, Nobelin palkinnon virallinen sivusto 
*Subramaniam Chandrashekhar  
*Brucen mitali  
*Awarding of Bruce Medal: PASP 64 (1952) 55 
*
Antonín Reicha

**Antonín Reicha** (saks. *Anton Reicha*, ransk. *Antoine-Joseph Reicha*; 26. helmikuuta 1770 Praha – 28. toukokuuta 1836 Pariisi) oli böömiläissyntyinen säveltäjä, huilisti ja musiikkiteoreetikko. Hänestä tuli myöhemmin Ranskan kansalainen.

Antonín Reicha syntyi Prahassa vuonna 1770. Hän aloitti musiikinopintonsa setänsä, sellisti Josef Reichan johdolla. Vuonna 1785 Reicha muutti perheineen Bonniin. Myöhemmin hän asui Hampurissa, Pariisissa ja Wienissä, ja vuonna 1808 hän asettui pysyvästi Pariisiin. 

Vuonna 1818 Reicha nimitettiin professoriksi Pariisin konservatorioon, jossa hänen oppilaitaan olivat muiden muassa Franz Liszt, Hector Berlioz, Charles Gounod ja César Franck.

Antonín Reichan tuotantoon kuuluu muun muassa puhallinkvintettoja, kahdeksan sinfoniaa, seitsemän oopperaa, pianomusiikkia ja kamarimusiikkia. Hän julkaisi myös musiikinteoriaan liittyviä kirjoituksia. 

## Lähteet

## Aiheesta muualla

*
Sherri ja Terri

**Sherri ja Terri Mackleberry** ovat kuvitteellisia hahmoja animaatiosarjassa *[[Simpsonit]]*. He ovat identtiset kaksoset, jotka ovat Bart Simpsonin luokkatovereita. Molempia sisaruksia ääninäytteli Russi Taylor.

Taylorin kuoltua vuonna 2019 Sherrin ja Terrin sekä Taylorin muiden hahmojen uudeksi ääninäyttelijäksi tuli 31. tuotantokaudesta alkaen Grey DeLisle.

Sherri ja Terri kiusoittelevat tai yllyttävät toisinaan Bart Simpsonia, mutta eivät itse koskaan syyllisty pahantekoon. Heillä on tapana pilkata niitä lapsia, jotka eivät ole koulussa suosittuja, mutta toisinaan he ovat myös Lisa Simpsonin kanssa. Useimmin Sherrin ja Terrin seurassa nähdään Janey, monesti hyppäämässä narua. Bartin on muutaman kerran mainittu olevan ihastunut joko Sherriin tai Terriin, mutta tämä ei yleensä ole johtanut mihinkään.

Sherrillä ja Terrillä on violetit hiukset ja violetit mekot ja hieman kalpeampi ihonväri kuin useimmilla muilla sarjan hahmoilla. Ulkonäöstä heitä ei pysty erottamaan mitenkään ja myös heidän äänensä ovat lähes identtiset. He esiintyvät usein kaksosuuteen liittyvissä vitseissä. ''Simpsonien'' vanhassa alkutunnuksessa Sherri ja Terri soittavat huiluja koulun orkesterissa, alkutunnuksen uudessa versiossa he näpelöivät kännyköitään muiden lasten soittaessa.

Sherri ja Terri tekivät ensiesiintymisensä 1. tuotantokauden kolmannessa jaksossa ”Ydinvoimala”, jonka mukaan heidän isänsä oli Springfieldin ydinvoimalassa Homer Simpsonin esimiehenä (vielä saman jakson aikana Homer tosin palkattiin ydinvoimalassa eri tehtävään). Myös Sherrin ja Terrin äiti on nähty sarjassa muutaman kerran. Perheen sukunimi Mackleberry paljastui vasta 25. kauden jaksossa ”Sukellusveneseikkailu”, jossa nähtiin rehtori Skinnerin pitelemä nimilista koulun oppilaista. 28. kauden jakson ”Kauhujen talo, osa 27” mukaan Sherrin ja Terrin vanhempien nimet ovat Mary ja Barry, ja heillä on myös keskenään identtiset kaksosveljet Jerry ja Larry.

Tulevaisuuteen sijoittuvan 16. kauden jakson ”Kurkistus tulevaisuuteen” perusteella Nelson Muntz on lukioiässä saattanut sekä Sherrin että Terrin raskaaksi. 27. kauden tulevaisuusjaksossa ”Barthood” myös Bartilla on teini-ikäisenä lyhyt suhde kummankin kaksosen kanssa, tosin hän oli ilmeisesti kiinnostunut vain Terristä.

## Lähteet
Sosiaali- ja terveysvaliokunta

**Sosiaali- ja terveysvaliokunta** (StV) on yksi eduskunnan valiokunnista. Sen tehtävänä on käsitellä muun muassa sosiaali- ja terveydenhuoltoa, sosiaalivakuutusta, eläkelainsäädäntöä sekä ympäristöterveydenhuoltoa. Valiokunta laatii myös esimerkiksi mietintöjä valtioneuvoston tai kansanedustajien sosiaali- ja terveysalaa koskevista lakiehdotuksista.

*Työväenasianvaliokunta* asetettiin jo vuoden 1907 valtiopäivillä. Sen nimestä oli erimielisyyksiä yksikamariseen eduskuntalaitokseen siirtymisestä lähtien ja kesti yli 50 vuotta ennen kuin valiokunnan nimeksi muotoutui *sosiaalivaliokunta*, jonka nimisenä se asetettiin ensimmäistä kertaa vuoden 1962 valtiopäiville. Vuoden 1990 valtiopäiväjärjestyksen muutoksella sosiaalivaliokunnasta kehittyi *sosiaali- ja terveysvaliokunta*. Valiokunnan tehtäväksi tuli aikaisempaa laajempi ja kokonaisvaltaisempi sosiaali- ja terveysasioiden valmistelu.

Esimerkkejä sosiaali- ja terveysvaliokunnan käsittelemistä asioista:
* Kansaneläkelaitoksen valtuutettujen toimintakertomus
* Laki toimenpiteistä tupakoinnin vähentämiseksi
* Osasairauspäivärahaa koskeva lainsäädäntö
* Laki työttömyysetuuksien rahoituksesta
* Veripalvelulaki
* Sote-uudistus

Valiokunta kokoontuu neljä kertaa viikossa.

## Valiokunnan jäsenet
Talousvaliokunnassa on 17 jäsentä ja 9 varajäsentä.

### Jäsenet vaalikaudella 2023-2027

## Valiokunnan puheenjohtajat

## Katso myös
* Liikkumavara – dokumenttielokuva, jossa seurataan valiokunnassa tapahtuvaa terveyskeskus- ja päivähoitomaksujen korotusta koskevan lakiesityksen käsittelyä.

## Lähteet

## Aiheesta muualla
* Sosiaali- ja terveysvaliokunta eduskunnan sivuilla
Lutonin lentoasema

**Lutonin lentoasema** () (aikaisemmin kutsuttiin **Luton International Airport**) on Lontoon neljänneksi suurin lentoasema Heathrow'n, Gatwickin ja Stanstedin lentoasemien jälkeen. Lutonin lentoasema sijaitsee 50 kilometriä Lontoosta pohjoiseen Lutonin kaupungissa Bedfordshiressa. Lentoasema kautta matkustaa noin yhdeksän miljoonaa matkustajaa vuosittain.

## Lentoyhtiöt ja kohteet
*Aer Arann (Galway, Waterford)
*easyJet (Aberdeen, Alicante, Amsterdam, Ateena, Barcelona, Basel, Belfast, Berliini, Bordeaux, Budapest, Cagliari, Dortmund, Edinburgh, Faro, Geneve, Glasgow, Grenoble, Hampuri, Ibiza, Inverness, Istanbul, Krakova, Lissabon, Madrid, Málaga, Nizza, Palma de Mallorca, Pariisi, Rijeka, Rimini, Torino, Varsova, Wien, Zürich)
*Flybe (Mansaari)
*Ryanair (Brest, Dublin, Girona, Kerry, Knock, Malta, Marrakech, Milano-Orio al Serio, Murcia, Nimes, Reus, Rooma, Shannon)
*Silverjet (business-tilauslennot) (Newark, Dubai)
*Thomas Cook (lomalennot) (Antalya, Bodrum, Dalaman, Faro, Funchal, Fuerteventura, Ibiza, Lanzarote, Lárnaka, Las Palmas, Monastir, Napoli, Paphos, Palma de Mallorca, Reus, Ródos, Teneriffa, Zante)
*Thomsonfly (lomalennot) (Alicante, Bodrum, Korfu, Dalaman, Dubrovnik, Faro, Fuerteventura, Gerona, Ibiza, Kefalonia,  Lánarka, Lanzarote, Las Palmas, Madeira, Mahon, Málaga, Malta, Marrakech, Monastir, Palma de Mallorca, Paphos, Praha, Reus,  Ródos, Sharm el Sheikh, Teneriffa, Thessaloniki, Zante)
*Wizz Air (Bukarest, Budapest, Burgas, Gdańsk, Katowice, Poznań, Sofia, Split, Varsova, Zagreb, Turku)

## Katso myös
*Gatwickin lentoasema
*Heathrow'n lentoasema
*London City Airport
*Stanstedin lentoasema

## Lähteet

## Aiheesta muualla
Maa- ja metsätalousvaliokunta

**Maa- ja metsätalousvaliokunta** (MmV) on yksi eduskunnan valiokunnista. Sen tehtävänä on käsitellä asiat, jotka koskevat maa- ja metsä­taloutta, maaseudun elinkeinotoimintaa, eläin­lääkintä­tointa, elintarvikehygieniaa ja -tarkastusta, metsästystä ja kalastusta (myös riistanhoito- ja kalastusmaksuja), poronhoitoa, eläinsuojelua,  maanmittausta, kiinteistönmuodostusta, kartta- ja rekisterilaitosta, geodeettista tutkimusta sekä vesivarojen käyttöä ja hoitoa. Valiokunnan tehtävänä on esimerkiksi laatia mietintöjä hallituksen lakiesityksistä ja antaa lausuntoja vireillä olevista asioista.

Esimerkkejä maa- ja metsätalousvaliokunnan käsittelemistä asioista:
* Laki maatalouden harjoittamisesta luopumisen tukemisesta
* Valtioneuvoston selonteko maatalouspolitiikasta
* Lannoitevalmistelaki
* Laki metsähallituksesta
* Porotalouden ja luontaiselinkeinojen rahoituslaki

Valiokunnassa on 17 jäsentä ja 9 varajäsentä. Jäsenet ovat kansanedustajia. Valiokunta kokoontuu kolme kertaa viikossa.

## Jäsenet
Valiokunnassa on 15 jäsentä ja 9 varajäsentä.

### Jäsenet vaalikaudella 2023-2027

## Valiokunnan puheenjohtajat

## Lähteet

## Aiheesta muualla
* Maa- ja metsätalousvaliokunta eduskunnan sivuilla